CELEX: 22017D0526
Language: hr
Date: 2015-09-25 00:00:00
Title: Odluka Zajedničkog odbora EGP-a br. 219/2015 od 25. rujna 2015. o izmjeni Priloga V. (Sloboda kretanja radnika) Sporazumu o EGP-u [2017/526]

30.3.2017   
               
               
                  HR
               
               
                  Službeni list Europske unije
               
               
                  L 85/41
               
            ODLUKA ZAJEDNIČKOG ODBORA EGP-a
      br. 219/2015
      od 25. rujna 2015.
      o izmjeni Priloga V. (Sloboda kretanja radnika) Sporazumu o EGP-u [2017/526]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Direktiva 2014/54/EU Europskog parlamenta i Vijeća od 16. travnja 2014. o mjerama za lakše ostvarivanje prava zajamčenih radnicima u kontekstu slobode kretanja radnika (1) treba se uključiti u Sporazum o EGP-u.
               
            
                  (2)
               
               
                  Prilog V. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Nakon točke 7. (obrisana) Priloga V. Sporazumu o EGP-u umeće se sljedeće:
      
         
                     „8.
                  
                  
                     
                        32014 L 0054: Direktiva 2014/54/EU Europskog parlamenta i Vijeća od 16. travnja 2014. o mjerama za lakše ostvarivanje prava zajamčenih radnicima u kontekstu slobode kretanja radnika (SL L 128, 30.4.2014., str. 8.).
                     Za potrebe ovog Sporazuma odredbe Direktive tumače se uz sljedeće prilagodbe:
                     
                                 (a)
                              
                              
                                 riječi ‚građani Unije’ zamjenjuju se riječima ‚državljani država članica EU-a i država EFTA-e’;
                              
                           
                                 (b)
                              
                              
                                 riječi ‚radnici Unije’ zamjenjuju se riječju ‚radnici’;
                              
                           
                                 (c)
                              
                              
                                 u člancima 1. i 3. riječi ‚člankom 45. UFEU-a’ odnosno ‚članka 45. UFEU-a’ zamjenjuju se riječima ‚člankom 28. Sporazuma o EGP-u’ odnosno ‚članka 28. Sporazuma o EGP-u’;
                              
                           
                                 (d)
                              
                              
                                 u članku 4. riječi ‚pravila Unije o slobodnom kretanju radnika’ zamjenjuju se riječima ‚pravila o slobodnom kretanju radnika u skladu sa Sporazumom o EGP-u’;
                              
                           
                                 (e)
                              
                              
                                 u članku 6. riječi ‚pravom Unije’ zamjenjuju se riječima ‚Sporazumom o EGP-u’;
                              
                           
                                 (f)
                              
                              
                                 u članku 7. ne primjenjuju se riječi ‚člankom 21. UFEU-a i’.”
                              
                           
               
      Članak 2.
      Vjerodostojni su tekstovi Direktive 2014/54/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 26. rujna 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 25. rujna 2015.
         
            
               Za Zajednički odbor EGP-a
            
            
               Predsjednica
            
            Ingrid SCHULERUD
         
      
      
         (1)  SL L 128, 30.4.2014., str. 8.
      
      
         (*1)  Ustavni zahtjevi nisu navedeni.